ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱՆՔԸ` ՀՀ ՆԳՆ ՓՐԿԱՐԱՐ ԾԱՌԱՅՈՒԹՅԱՆ ԱՇԽԱՏՈՂԻ ՕՐՎԱ ԱՌԹԻՎ

Սիրով շնորհավորում եմ ՀՀ Ներքին գործերի նախարարության Փրկարարական ծառայության բոլոր աշխատակիցներին՝ մասնագիտական տոնի առթիվ: Այս օրը ևս մեկ առիթ է մեր երախտիքի խոսքը ասելու հայ փրկարարներին, ովքեր մեծ պատասխանատվությամբ են իրականացնում ամենամարդասիրական իրենց աշխատանքը:

Ոլորտի նվիրյալների անձնուրաց ու սրտացավ աշխատանքի շնորհիվ է, որ հաղթահարվում եմ տարերային աղետներն ու արտակարգ իրավիճակները: Առանձնահատուկ ուզում եմ շնորհավորել և շնորհակալություն հայտնել Արարատի մարզային փրկարարական վարչությանը, Արտաշատի հրշեջ-փրկարարական ջոկատին՝ համայնքում ստեղծված արտակարգ իրավիճակներին արագ արձագանքելու և մասնագիտական նվիրումի համար:

Ոլորտի հարգելի՛ ներկայացուցիչներ, շնորհակալություն ձեզ այն բարդ ու պատասխանատու աշխատանքի համար, որը դուք անձնվիրաբար եք կատարում՝ երբեմն անգամ վտանգելով ձեր կյանքն ու առողջությունը: Ձեր անձնազոհ աշխատանքը փրկում է մարդկային կյանքեր, կանխում տարերային աղետներն ու պաշտպանում մեր բնակչությանը՝ ամենավտանգավոր արտակարգ իրավիճակներում:

Ձեզ մաղթում եմ քաջառողջություն, բարի և անփորձանք ծառայություն։